
Okresný súd Vranov nad Topľou 7P/51/2025 8825200829 04. 06. 2025 JUDr. Martina Melníková ECLI:SK:OSVT:2025:8825200829.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci starostlivosti súdu o maloletú A. B., nar. XX.XX.XXXX, trvale bytom C. X, toho času Centrum pre deti a rodiny Vranov nad Topľou, D. XX, XXX XX E. F. G., zastúpená kolíznym opatrovníkom Úradom práce, sociálnych vecí a rodiny, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, dieťa matky: A. B., nar. XX.XX.XXXX, zomr. XX.XX.XXXX, otec: neuvedený, o nariadenie ústavnej starostlivosti a ustanovenie poručníka, takto rozhodol: I. Súd n a r i a ď u j e ústavnú starostlivosť nad mal. A. B., nar. XX.XX.XXXX, t. č. umiestnená v Centre pre deti a rodiny Vranov nad Topľou s tým, že táto ústavná starostlivosť sa bude vykonávať v Centre pre deti a rodiny Vranov nad Topľou, D. XX, E. F. G.. II. Súd u s t a n o v u j e obec Petkovce za poručníka pre mal. A. B., nar. XX.XX.XXXX. III. Poručník je p o v i n n ý vykonávať funkciu poručníka, a to tak, že bude mal. dieťa zastupovať a spravovať jeho majetok. Ak nejde o bežnú vec, je na nakladanie s majetkom potrebné schválenie súdu. IV. Poručník je p o v i n n ý podávať vždy k 30.06. a k 31.12. toho ktorého roka správy o nakladaní s majetkom maloletej. V. Ustanovený poručník je p o v i n n ý vykonávať svoju funkciu riadne a v najlepšom záujme mal. dieťaťa. Za jej riadny výkon zodpovedá súdu. VI. Rozhodnutie poručníka týkajúce sa každej podstatnej veci mal. dieťaťa v y ž a d u j e schválenie súdu. VII. Po zániku poručníctva jej poručník p o v i n n ý predložiť súdu záverečný účet zo správy majetku mal. dieťaťa najneskôr do 2 mesiacov po zániku poručníctva. VIII. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania.
Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia.

